title: 2007/817/EZ: Odluka Vijeća od 8. studenoga 2007. o sklapanju Sporazuma između Europske zajednice i bivše jugoslavenske republike Makedonije o ponovnom prihvatu osoba bez boravišne dozvole

text:
               11/Sv. 122

               HR

               Službeni list Europske unije

               247

         32007D0817

               L 334/1

               SLUŽBENI LIST EUROPSKE UNIJE

         ODLUKA VIJEĆA
   od 8. studenoga 2007.
   o sklapanju Sporazuma između Europske zajednice i bivše jugoslavenske republike Makedonije o ponovnom prihvatu osoba bez boravišne dozvole
   (2007/817/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 63. točku 3.b, u vezi s prvom rečenicom članka 300. stavka 2. prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Komisija je u ime Europske zajednice obavila pregovore o sklapanju Sporazuma s bivšom jugoslavenskom republikom Makedonijom o ponovnom prihvatu osoba bez boravišne dozvole.

               (2)

               Sporazum je u ime Europske zajednice potpisan 18. rujna 2007., podložno njegovom mogućem sklapanju na kasniji datum, u skladu s Odlukom Vijeća donesenom 18. rujna 2007.

               (3)

               Sporazum bi trebalo odobriti.

               (4)

               Sporazumom se osniva Zajednički odbor za ponovni prihvat, koji može donijeti svoj poslovnik. Primjereno je osigurati pojednostavnjeni postupak za utvrđivanje stajališta Zajednice u tom slučaju.

               (5)

               Ujedinjena Kraljevina, u skladu s člankom 3. Protokola o stajalištu Ujedinjene Kraljevine i Irske koji je priložen Ugovoru o Europskoj uniji i Ugovoru o osnivanju Europske zajednice, obavijestila je o svojoj želji da sudjeluje u donošenju i primjeni ove Odluke.

               (6)

               U skladu s člancima 1. i 2. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajednice te ne dovodeći u pitanje članak 4. navedenog Protokola, Irska ne sudjeluje u donošenju ove Odluke i ista nije obvezujuća niti se ne primjenjuje na nju.

               (7)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke i ista nije obvezujuća niti se ne primjenjuje na nju,

         ODLUČILO JE:
   Članak 1.
   U ime Zajednice, odobrava se Sporazum između Europske zajednice i bivše jugoslavenske republike Makedonije o ponovnom prihvatu osoba bez boravišne dozvole.
   Tekst Sporazuma priložen je ovoj Odluci.
   Članak 2.
   Predsjednik Vijeća daje obavijest predviđenu u članku 22. stavku 2. Sporazuma (2).
   Članak 3.
   Komisija predstavlja Zajednicu u Zajedničkom odboru za ponovni prihvat koji je osnovan člankom 18. Sporazuma.
   Članak 4.
   Stajalište Zajednice unutar Zajedničkog odbora za ponovni prihvat u pogledu donošenja njegovog poslovnika u skladu s člankom 18. stavkom 5. Sporazuma utvrđuje Komisija nakon savjetovanja s posebnim odborom kojeg imenuje Vijeća.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 8. studenoga 2007.

            Za Vijeće

            Predsjednik

         R. PEREIRA

      (1)  Mišljenje doneseno 24. listopada 2007. (još nije objavljeno u Službenom listu).

      (2)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Vijeća (ZVSP) 2015/2310 od 10. prosinca 2015. o izmjeni Odluke 2013/189/ZVSP o osnivanju Europske akademije za sigurnost i obranu

text:
               11.12.2015

               HR

               Službeni list Europske unije

               L 326/64

         ODLUKA VIJEĆA (ZVSP) 2015/2310
   od 10. prosinca 2015.
   o izmjeni Odluke 2013/189/ZVSP o osnivanju Europske akademije za sigurnost i obranu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. travnja 2013. donijelo Odluku 2013/189/ZVSP o osnivanju Europske akademije za sigurnost i obranu (1).

               (2)

               Vijeće je 22. srpnja 2014. donijelo Odluku 2014/491/ZVSP o izmjeni Odluke 2013/189/ZVSP (2).

               (3)

               Odlukom 2013/189/ZVSP, kako je izmijenjena Odlukom 2014/491/ZVSP, predviđa se financijski referentni iznos za prvih dvanaest mjeseci od 1. kolovoza 2013. do 31. srpnja 2014. te za naknadno razdoblje od 1. kolovoza 2014. do 31. prosinca 2015.

               (4)

               Upravni odbor, osnovan Odlukom 2013/189/ZVSP, 25. ožujka 2014. složio se da bi razdoblje obuhvaćeno sporazumom o financiranju trebalo biti usklađeno s razdobljem godišnjeg financijskog izvještavanja, koje teče od 1. siječnja do 31. prosinca, kako bi od 2016. nadalje bio potreban samo jedan financijski izvještaj.

               (5)

               Trebalo bi stoga utvrditi novi financijski referentni iznos za razdoblje od 1. siječnja 2016. do 31. prosinca 2016.

               (6)

               Odluku 2013/189/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 16. stavak 2. Odluke 2013/189/ZVSP zamjenjuje se sljedećim:

      „2.   Financijski referentni iznos namijenjen pokrivanju rashoda EASO-a tijekom prvih dvanaest mjeseci nakon sklapanja sporazuma o financiranju iz stavka 3. iznosi 535 000 EUR.
      Financijski referentni iznos namijenjen pokrivanju rashoda EASO-a tijekom razdoblja od 1. kolovoza 2014. do 31. prosinca 2015. iznosi 756 000 EUR.
      Financijski referentni iznos namijenjen pokrivanju rashoda EASO-a tijekom razdoblja od 1. siječnja 2016. do 31. prosinca 2016. iznosi 630 000 EUR.
      O financijskim referentnim iznosima namijenjenima pokrivanju rashoda EASO-a za naredna razdoblja odlučuje Vijeće.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 10. prosinca 2015.

            Za Vijeće

            Predsjednik

         F. BAUSCH

      (1)  Odluka Vijeća 2013/189/ZVSP od 22. travnja 2013. o osnivanju Europske akademije za sigurnost i obranu (EASO) i stavljanju izvan snage Zajedničke akcije 2008/550/ZVSP (SL L 112, 24.4.2013., str. 22.).

      (2)  Odluka Vijeća 2014/491/ZVSP od 22. srpnja 2014. o izmjeni Odluke 2013/189/ZVSP o osnivanju Europske akademije za sigurnost i obranu (EASO) (SL L 218, 24.7.2014., str. 6.).